b"\n_START_ARTICLE_\nChristian Serratos\n_START_SECTION_\nZgodnje in zasebno \xc5\xbeivljenje\n_START_PARAGRAPH_\nChristian Serratos je bila rojena 21. septembra 1990 v Pasadeni (Kalifornija Zdru\xc5\xbeene dr\xc5\xbeave Amerike), odra\xc5\xa1\xc4\x8dala pa je v mestecu San Fernando Valley v Los Angelesu._NEWLINE_Zasebno se udejstvuje kot aktivistka za pravice \xc5\xbeivali. Med drugim je pozirala gola za kampanjo proti no\xc5\xa1enju krzna organizacije PETA. S partnerjem, pevcem Davidom Boydom, ima enega otroka (*2017).\n_START_SECTION_\nKariera\n_START_PARAGRAPH_\nChristian Serratos je s svojo igralsko kariero za\xc4\x8dela leta 2004 v filmu Mrs. Marshall in televizijski seriji Ned's Declassified School Survival Guide, nadaljevala pa jo je leta 2005 v televizijski seriji Zoey 101._NEWLINE_Leta 2006 je igrala v filmu Cow Belles ter televizijski seriji Sedma nebesa, leta 2007 v televizijski seriji Hannah Montana, leta 2008 pa v filmu Somrak. Nastopila je tudi v nadaljevanjih serije Somrak, Mlada luna (2009), Mrk (2010) in Somrak: Jutranja zarja - 1. del (2011)._NEWLINE_Od leta 2014 nastopa v AMC-jevi televizijski seriji \xc5\xbdivi mrtveci. Ustvarjalci serije so njen lik, Rosito Espinoso, v 7. sezoni (2016/17) postavili v ospredje kot enega glavnih likov."